CELEX: 32007R1244
Language: hr
Date: 2007-10-24
Title: Uredba Komisije (EZ) br. 1244/2007 od 24. listopada 2007. o izmjeni Uredbe (EZ) br. 2074/2005 u vezi s provedbenim mjerama za određene proizvode životinjskog podrijetla namijenjene prehrani ljudi i o utvrđivanju posebnih pravila o službenim kontrolama za pregled mesa  Tekst značajan za EGP

03/Sv. 019
            
            
               HR
            
            
               Službeni list Europske unije
            
            
               143
            
         32007R1244
   
               L 281/12
            
            
               SLUŽBENI LIST EUROPSKE UNIJE
            
            
               24.10.2007.
            
         
      UREDBA KOMISIJE (EZ) br. 1244/2007
   od 24. listopada 2007.
   o izmjeni Uredbe (EZ) br. 2074/2005 u vezi s provedbenim mjerama za određene proizvode životinjskog podrijetla namijenjene prehrani ljudi i o utvrđivanju posebnih pravila o službenim kontrolama za pregled mesa
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (1), a posebno njezin članak 16. i članak 18. stavke 3., 7. i 12.,
   budući da:
   
               (1)
            
            
               Uredba (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (2), Uredba (EZ) br. 854/2004 i Uredba (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere pridržavanja propisa o hrani i hrani za životinje te pravila o zdravlju i dobrobiti životinja (3), utvrđuju pravila o zdravlju i zahtjeve u pogledu hrane životinjskog podrijetla te potrebne službene kontrole.
            
         
               (2)
            
            
               Provedbena pravila za te Uredbe utvrđena su Uredbom Komisije (EZ) br. 2074/2005 od 5. prosinca 2005. o utvrđivanju provedbenih mjera za određene proizvode na temelju Uredbe (EZ) br. 853/2004 Europskog parlamenta i Vijeća i za organizaciju službenih kontrola na temelju Uredbe (EZ) br. 854/2004 Europskog parlamenta i Vijeća i Uredbe (EZ) br. 882/2004 Europskog parlamenta i Vijeća, odstupanja od Uredbe (EZ) br. 852/2004 Europskog parlamenta i Vijeća i o izmjenama uredbi (EZ) br. 853/2004 i (EZ) br. 854/2004 (4).
            
         
               (3)
            
            
               U skladu s Uredbom (EZ) br. 854/2004, nadležno tijelo može odlučiti da službeni veterinar ne mora biti prisutan u svako doba tijekom post mortem pregleda u određenim klaonicama ili objektima za obradu divljači, što se temelji na procjeni rizika. U takvim slučajevima, službeni pomoćnik provodi post mortem pregled, što može pridonijeti smanjivanju financijskog tereta za objekte niske iskorištenosti.
            
         
               (4)
            
            
               Načela za takva odstupanja trebaju se odrediti na temelju procjene rizika. Posebno, objekti koji provode nekontinuirano klanje ili aktivnosti vezane uz obradu divljači, u seoskim zajednicama ispunjavaju društvenu i gospodarstvu ulogu. Stoga tim objektima treba biti omogućeno da imaju koristi od takvih odstupanja pod uvjetom da udovoljavaju zakonskim i higijenskim zahtjevima.
            
         
               (5)
            
            
               U skladu s Uredbom (EZ) br. 854/2004 nadležno tijelo može odlučiti da svinje za tov smještene u kontroliranim uvjetima smještaja u integriranim proizvodnim sustavima od odbijanja, trebaju biti podvrgnute samo vizualnom pregledu. Potrebno je utvrditi određenije zahtjeve za uvjete pod kojima se trebaju dopustiti takvi postupci smanjenog obujma pregleda mesa, temeljeni na riziku.
            
         
               (6)
            
            
               Dana 24. veljače 2000., Znanstveni odbor za veterinarske mjere koje se odnose na javno zdravlje donio je mišljenje o „Reviziji postupaka pregleda mesa”, koja se bavi općim načelima koji se odnose na preglede mesa. On zaključuje da trenutačni sustavi pregleda mesa mogu biti poboljšani kada su nadopunjeni podacima iz čitavog proizvodnog lanca, uporabom analize opasnosti, načela kontrole kritičnih točaka (HACCP) u klaonicama i mikrobiološkog sustavnog praćenja mikroorganizama indikatora fekalnog onečišćenja.
            
         
               (7)
            
            
               Dana 20. i 21. lipnja 2001., Znanstveni odbor za veterinarske mjere koje se odnose na javno zdravlje donio je mišljenje o „Identifikaciji vrsta/kategorija životinja koje se koriste za proizvodnju mesa u integriranim proizvodnim sustavima u kojima se može revidirati pregled mesa”. On zaključuje da u državama članicama već postoji određeni broj proizvodnih sustava u kojima su ispunjena načela za primjenu pojednostavljenog sustava pregleda mesa.
            
         
               (8)
            
            
               Dana 14. i 15. travnja 2003., Znanstveni odbor za veterinarske mjere koje se odnose na javno zdravlje donio je mišljenje o „Reviziji pregleda mesa teladi” u kojemu se navodi da je vizualni pregled mesa teladi koja se uzgaja u integriranim sustavima, dovoljan za rutinski pregled, no da se, sve dok tuberkuloza goveda nije iskorijenjena, nadziranje tuberkuloze goveda treba provoditi kod goveda na razini i gospodarstva i klaonice.
            
         
               (9)
            
            
               Dana 26. studenoga 2003., Europska agencija za sigurnost hrane (EFSA) donijela je mišljenje o „Tuberkulozi u goveda: rizicima po ljudsko zdravlje i strategiji kontrole” u kojem se zaključuje da učinkovit post mortem pregled određenih limfnih čvorova i pluća predstavlja važan čimbenik u nacionalnim programima za iskorjenjivanje tuberkuloze goveda, kao i sastavni dio programa veterinarskog pregleda mesa s ciljem zaštite zdravlja ljudi.
            
         
               (10)
            
            
               Dana 1. prosinca 2004., EFSA je donijela mišljenje o „Reviziji pregleda mesa goveda uzgajanih u integriranim proizvodnim sustavima” u kojem se navodi da zarezivanje limfnih čvorova i nadalje treba biti dijelom revidiranog post mortem sustava pregleda mesa radi omogućavanja otkrivanja tuberkuloznih lezija.
            
         
               (11)
            
            
               Dana 18. svibnja 2006., EFSA je donijela mišljenje o „Procjeni rizika po javno zdravlje i zdravlje životinja povezano s usvajanjem sustava vizualnog pregleda teladi uzgajane u državi članici (ili dijelu države članice) koja se smatra slobodnom od tuberkuloze goveda”. U njemu se navodi da se u slučaju teladi uzgajane u integriranim proizvodnim jedinicama i stadima službeno slobodnim od tuberkuloze goveda, post mortem pregled može ograničiti na promatranje i opipavanje limfnih čvorova.
            
         
               (12)
            
            
               Dana 22. travnja 2004., EFSA je donijela mišljenje o „Postupcima za pregled mesa janjadi i koza”. U njemu se navodi da se važna patološka stanja zapažena prilikom pregleda mesa janjadi i kozlića mogu dijagnosticirati vizualnim pregledom i tako s manje rukovanja mesom spriječiti križnu kontaminaciju.
            
         
               (13)
            
            
               Dana 27. i 28. rujna 2000., Znanstveni odbor za veterinarske mjere koje se odnose na javno zdravlje donio je mišljenje o „Nadzoru tenioze/cisticerkoze kod ljudi i životinja”. U njemu se specificiraju preduvjeti nužni za osiguravanje uvjeta slobodnih od cisticerkoze.
            
         
               (14)
            
            
               Dana 26. i 27. siječnja 2005., EFSA je donijela mišljenje o „Procjeni rizika revidiranog pregleda životinja za klanje u područjima s niskom prevalencijom Cysticercusa”. U njemu se naglašava potreba profiliranja rizika različitih proizvodnih sustava teladi. Pojednostavljen post mortem pregled može se primijeniti na telad koja dolazi iz integriranih proizvodnih sustava koji su prethodno bili procijenjeni kao sustavi niskog rizika.
            
         
               (15)
            
            
               Na temelju tih znanstvenih mišljenja, potrebno je utvrditi uvjete za postupke smanjenog obujma pregleda mesa mladih preživača, temeljene na riziku.
            
         
               (16)
            
            
               Dostupnost podataka o prehrambenom lancu 24 sata prije klanja treba biti preduvjet za pregled mesa temeljen na riziku bez postupaka zarezivanja. Slijedom toga, kad god se primjenjuje takav pojednostavljeni postupak pregleda mesa, subjekt u poslovanju s hranom ne smije biti u prilici stjecanja koristi od prijelaznih dogovora predviđenih Uredbom Komisije (EZ) br. 2076/2005 od 5. prosinca 2005. o utvrđivanju prijelaznih dogovora za provedbu uredbi (EZ) br. 853/2004, (EZ) br. 854/2004 i (EZ) br. 882/2004 Europskog parlamenta i Vijeća i o izmjeni uredbi (EZ) br. 853/2004 i (EZ) br. 854/2004 (5).
            
         
               (17)
            
            
               Uredbom (EZ) br. 2074/2005 uspostavljene su metode analize za utvrđivanje količine morskih biotoksina koji izazivaju gubitak pamćenja (ASP) u jestivim dijelovima školjkaša. Metoda 2006.20 ASP ELISA, kako je objavljeno u AOAC Journalu iz lipnja 2006., treba se smatrati alternativnom orijentacijskom metodom naspram metodi visokodjelotvorne tekućinske kromatografije (HPLC) za utvrđivanje ASP u školjkašima. Prednost je metode ELISA ta da se njome na relativno jeftin način može pregledati velik broj uzoraka.
            
         
               (18)
            
            
               Dio D poglavlja IX. odjeljka IV. Priloga I. Uredbi (EZ) br. 854/2004 predviđa da se, tamo gdje je to primjereno, kopitari trebaju pregledavati na sakagiju. Detaljan post mortem pregled na sakagiju treba biti obvezatan za one kopitare ili njihovo meso podrijetlom iz zemalja koje nisu slobodne od te bolesti.
            
         
               (19)
            
            
               Uredbu (EZ) br. 2074/2005 stoga treba odgovarajuće izmijeniti.
            
         
               (20)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Uredba (EZ) br. 2074/2005 mijenja se kako slijedi:
   
               1.
            
            
               Umeće se sljedeći članak:
               „Članak 6.b
               Zahtjevi u vezi sa službenim kontrolama za pregled mesa za potrebe Uredbe (EZ) br. 854/2004
               Zahtjevi u vezi sa službenim kontrolama za pregled mesa utvrđeni su u Prilogu VI.b.”
            
         
               2.
            
            
               Poglavlje II. Priloga III. mijenja se u skladu s Prilogom I. ovoj Uredbi.
            
         
               3.
            
            
               Tekst u Prilogu II. ovoj Uredbi umeće se kao Prilog VI.b.
            
         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. listopada 2007.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 139, 30.4.2004., str. 206., kako je ispravljeno u SL L 226, 25.6.2004., str. 83. Uredba kako je zadnje izmijenjena Uredbom Vijeća (EZ) br. 1791/2006 (SL L 363, 20.12.2006., str. 1.).
   
      (2)  SL L 139, 30.4.2004., str. 55., kako je ispravljeno u SL L 226, 25.6.2004., str. 22. Uredba kako je zadnje izmijenjena Uredbom (EZ) br. 1791/2006.
   
      (3)  SL L 165, 30.4.2004., str. 1., kako je ispravljeno u SL L 191, 28.5.2004., str. 1. Uredba kako je zadnje izmijenjena Uredbom (EZ) br. 1791/2006.
   
      (4)  SL L 338, 22.12.2005., str. 27. Uredba kako je izmijenjena Uredbom (EZ) br. 1664/2006 (SL L 320, 18.11.2006., str. 13.).
   
      (5)  SL L 338, 22.12.2005., str. 83. Uredba kako je zadnje izmijenjena Uredbom (EZ) br. 479/2007 (SL L 111, 28.4.2007., str. 46.).
   PRILOG I.
   U Prilogu III. Uredbi (EZ) br. 2074/2005, poglavlje II. zamjenjuje se sljedećim:
   
      „POGLAVLJE II.
      
         METODA OTKRIVANJA MORSKOG BIOTOKSINA KOJI IZAZIVA GUBITAK PAMĆENJA (ASP)
      
      Ukupna količina morskog biotoksina koji izaziva gubitak pamćenja (ASP) u jestivim dijelovima mekušaca (cijelo tijelo ili bilo koji jestivi dio posebno) mora se utvrditi primjenom metode visokodjelotvorne tekućinske kromatografije (HPLC) ili bilo kojom drugom međunarodno priznatom metodom.
      Međutim, za potrebe orijentacijskog pregleda za utvrđivanje ukupne količine ASP-a u jestivim dijelovima mekušaca može se koristiti metoda 2006.02 ASP ELISA kako je objavljeno u AOAC Journalu iz lipnja 2006.
      Ako su rezultati sporni, referentna metoda je HPLC.”
   
   PRILOG II.
   „
         PRILOG VI.b
         
            ZAHTJEVI PRIMJENJIVI NA SLUŽBENE KONTROLE ZA PREGLED MESA
         
         1.   U smislu ovog Priloga, primjenjuju se sljedeće definicije:
         
                     (a)
                  
                  
                     „kontrolirani uvjeti smještaja i integrirani proizvodni sustavi” znači vrsta uzgoja životinja u kojem se životinje drže pod uvjetima u skladu s načelima navedenim u Dodatku;
                  
               
                     (b)
                  
                  
                     „mlado govedo” znači govedo bilo kojeg spola koje nije starije od osam mjeseci;
                  
               
                     (c)
                  
                  
                     „mlada ovca” znači ovca bilo kojeg spola koja nema nijedan iznikli trajni sjekutić i koja nije starija od dvanaest mjeseci;
                  
               
                     (d)
                  
                  
                     „mlada koza” znači koza bilo kojeg spola koja nije starija od šest mjeseci;
                  
               
                     (e)
                  
                  
                     „stado” znači životinja ili skupina životinja držanih na gospodarstvu kao epidemiološka jedinica; ako se na gospodarstvu drži više od jednog stada, svako od tih stada tvori zasebnu epidemiološku jedinicu;
                  
               
                     (f)
                  
                  
                     „gospodarstvo” znači bio koje gospodarstvo, građevina, ili u slučaju farme na otvorenom, bilo koje mjesto smješteno na području iste države članice, u kojem su životinje držane, uzgajane ili na kojem se rukuje životinjama;
                  
               
                     (g)
                  
                  
                     „objekt koji provodi nekontinuirano klanje ili aktivnosti vezane uz obradu divljači” znači klaonica ili objekt za obradu divljači koje je nadležno tijelo odredilo na temelju procjene rizika u kojemu se, posebno klanje ili obrada divljači, ne odvijaju bilo tijekom čitavog radnog dana bilo tijekom slijedećih radnih dana u tjednu.
                  
               2.   Post mortem pregled u objektima koji provode nekontinuirano klanje ili aktivnosti vezane uz obradu divljači.
         (a)   U skladu s točkom 2.(b) poglavlja II. odjeljka III. Priloga I. Uredbi (EZ) br. 854/2004, nadležno tijelo može odlučiti da službeni veterinar ne mora biti prisutan u svako doba tijekom post mortem pregleda pod uvjetom da je udovoljeno sljedećim uvjetima:
         
                     i.
                  
                  
                     dotični objekt je objekt koji provodi nekontinuirano klanje ili obradu divljači i ima dovoljno prostora za skladištenje mesa s nepravilnostima do trenutka kada će službeni veterinar obaviti konačni post mortem pregled;
                  
               
                     ii.
                  
                  
                     službeni pomoćnik provodi post mortem pregled;
                  
               
                     iii.
                  
                  
                     službeni veterinar je u objektu nazočan najmanje jednom dnevno kada se obavlja ili se obavljalo klanje;
                  
               
                     iv.
                  
                  
                     nadležno tijelo je uspostavilo postupak za redovitu procjenu rada službenih pomoćnika u tim objektima, uključujući:
                     
                                 —
                              
                              
                                 nadzor pojedinačnog rada,
                              
                           
                                 —
                              
                              
                                 provjeru dokumentacije s obzirom na nalaze pregleda i usporedbu s odgovarajućim trupovima,
                              
                           
                                 —
                              
                              
                                 pregled trupova u skladištu.
                              
                           
               (b)   Procjena rizika koju provodi nadležno tijelo kako je navedeno u točki 1.(g) radi utvrđivanja objekata koji mogu imati koristi od odstupanja kako je predviđeno u točki 2.(a) uzima u obzir najmanje sljedeće elemente:
         
                     i.
                  
                  
                     broj životinja zaklanih ili obrađenih po satu ili po danu;
                  
               
                     ii.
                  
                  
                     vrstu i razred zaklanih ili obrađenih životinja;
                  
               
                     iii.
                  
                  
                     iskorištenost objekta;
                  
               
                     iv.
                  
                  
                     provedbu klanja ili obrade u prošlosti;
                  
               
                     v.
                  
                  
                     učinkovitost bilo kojih drugih dopunskih mjera u prehrambenom lancu koje se pri nabavi životinja za klanje poduzimaju s ciljem jamčenja sigurnosti hrane;
                  
               
                     vi.
                  
                  
                     učinkovitost uspostavljenog sustava temeljenog na HACCP-u;
                  
               
                     vii.
                  
                  
                     nalaze revizije;
                  
               
                     viii.
                  
                  
                     nalaze ante mortem i post mortem pregleda nadležnog tijela u prošlosti.
                  
               3.   Zahtjevi za pregled mesa temeljen na riziku, bez zarezivanja.
         (a)   U skladu s točkom 2. dijela B poglavlja IV. odjeljka IV. Priloga I. Uredbi (EZ) br. 854/2004, nadležno tijelo može ograničiti postupke post mortem pregleda svinja za tov na vizualni pregled, pod uvjetom da je udovoljeno sljedećim uvjetima:
         
                     i.
                  
                  
                     subjekt u poslovanju s hranom osigurava da se životinje drže u kontroliranim uvjetima smještaja i u integriranim proizvodnim sustavima kako je predviđeno u Dodatku ovom Prilogu;
                  
               
                     ii.
                  
                  
                     subjekt u poslovanju s hranom ne stječe korist od prijelaznih dogovora s obzirom na informacije o prehrambenom lancu kako je predviđeno člankom 8. Uredbe Komisije (EZ) br. 2076/2005;
                  
               
                     iii.
                  
                  
                     nadležno tijelo provodi ili nalaže provedbu redovitog serološkog i/ili mikrobiološkog praćenja odabranog broja životinja na temelju procjene rizika od opasnosti po sigurnost hrane koje su prisutne u živih životinja i relevantne na razini gospodarstva.
                  
               (b)   Odstupajući od posebnih zahtjeva poglavlja I. i II. odjeljka IV. Priloga I. Uredbi (EZ) br. 854/2004, postupci post mortem pregleda mladih goveda, ovaca i koza mogu se smanjiti na vizualni pregled s ograničenom palpacijom, pod uvjetom da je udovoljeno sljedećim uvjetima:
         
                     i.
                  
                  
                     subjekt u poslovanju s hranom osigurava da se mlada goveda drže u kontroliranim uvjetima smještaja i u integriranom proizvodnom sustavu kako je predviđeno u Dodatku ovom Prilogu;
                  
               
                     ii.
                  
                  
                     subjekt u poslovanju s hranom osigurava da se mlada goveda uzgajaju u stadu službeno slobodnom od tuberkuloze goveda;
                  
               
                     iii.
                  
                  
                     subjekt u poslovanju s hranom ne stječe korist od prijelaznih dogovora s obzirom na informacije o prehrambenom lancu kako je predviđeno člankom 8. Uredbe (EZ) br. 2076/2005;
                  
               
                     iv.
                  
                  
                     nadležno tijelo provodi ili nalaže provedbu redovitog serološkog i/ili mikrobiološkog praćenja određenog broja životinja na temelju procjene rizika od opasnosti po sigurnost hrane koje su prisutne u živih životinja i relevantne na razini gospodarstva;
                  
               
                     v.
                  
                  
                     
                        post mortem pregled mladih goveda u svako doba uključuje palpaciju retrofaringealnih, bronhijalnih i medijastinalnih limfnih čvorova.
                  
               (c)   U slučaju bilo kakvih otkrivenih nepravilnosti, trup i nusproizvodi klanja podvrgavaju se potpunom post mortem pregledu kako je predviđeno poglavljima I. i II. odjeljka IV. Priloga I. Uredbi (EZ) br. 854/2004. Međutim, nadležno tijelo može na temelju procjene rizika odlučiti da meso s određenim manjim nepravilnostima, kako ih definiraju nadležna tijela, koja ne predstavljaju opasnost po zdravlje životinja ili ljudi, ne mora biti podvrgnuto potpunom post mortem pregledu.
         (d)   Mlada goveda, ovce i koze i odbijena prasad koji ne idu izravno s gospodarstva rođenja u klaonicu mogu se samo jedanput premještati na drugo gospodarstvo (radi uzgoja ili tova) prije otpreme u klaonicu. U takvim slučajevima:
         
                     i.
                  
                  
                     između gospodarstva podrijetla i gospodarstva za uzgoj ili tov, kao i između tih gospodarstava i klaonice, mogu se za mlada goveda, ovce ili koze koristiti nadzirani sabirni centri;
                  
               
                     ii.
                  
                  
                     na razini pojedinačne životinje ili serije životinja treba biti osigurana sljedivost.
                  
               4.   Dodatni uvjet za post mortem pregled kopitara.
         (a)   Svježe meso kopitara uzgajanih u zemljama koje nisu slobodne od sakagije u skladu s člankom 2.5.8.2. Zdravstvenog kodeksa za kopnene životinje Svjetske organizacije za zdravlje životinja, ne stavlja se na tržište, osim ako je takvo meso dobiveno od kopitara pregledanih na sakagiju u skladu s točkom D poglavlja IX. odjeljka IV. Priloga I. Uredbi (EZ) 854/2004.
         (b)   Svježe meso kopitara u kojem je dijagnosticirana sakagija proglašava se neprikladnim za prehranu ljudi kako je predviđeno točkom D poglavlja IX. odjeljka IV. Priloga I. Uredbi (EZ) br. 854/2004.
      
      
         Dodatak Prilogu VI.b
         Za potrebe ovog Priloga, „kontrolirani uvjeti smještaja i integrirani proizvodni sustavi” znači da subjekt u poslovanju s hranom treba udovoljavati načelima izloženim u sljedećem tekstu:
         
                     (a)
                  
                  
                     sva hrana za životinje potječe iz objekta koji proizvodi hranu za životinje u skladu sa zahtjevima predviđenima u člancima 4. i 5. Uredbe (EZ) br. 183/2005 Europskog parlamenta i Vijeća (1); kada se životinje hrane krmom ili usjevima, oni su primjereno obrađeni i tamo gdje je moguće, osušeni i/ili peletirani;
                  
               
                     (b)
                  
                  
                     kada god je moguće primjenjuje se sustav „sve unutra/sve van”. Zbog sprečavanja unosa bolesti, kada se životinje uvode u stado drži ih se u izolaciji toliko dugo koliko traže veterinarske službe;
                  
               
                     (c)
                  
                  
                     nijedna životinja nema pristup vanjskim prostorima, osim ako subjekt u poslovanju s hranom procjenom rizika može dokazati nadležnom tijelu da vremensko razdoblje, prostorije i okolnosti vanjskog pristupa ne predstavljaju opasnost od uvođenja bolesti u stado;
                  
               
                     (d)
                  
                  
                     dostupni su detaljni podaci o životinjama od rođenja do klanja i uvjeti njihovog držanja kako je predviđeno odjeljkom III. Priloga II. Uredbi (EZ) br. 853/2004;
                  
               
                     (e)
                  
                  
                     ako je životinjama osigurana stelja, prisutnost ili unošenje bolesti izbjegava se primjerenom obradom stelje;
                  
               
                     (f)
                  
                  
                     osoblje gospodarstva udovoljava općim odredbama za higijenu kako je određeno Prilogom I. Uredbi (EZ) br. 852/2004;
                  
               
                     (g)
                  
                  
                     uspostavljeni su postupci kojima se kontrolira pristup objektima u kojima se drže životinje;
                  
               
                     (h)
                  
                  
                     gospodarstvo nema prostore za turiste ni za kampiranje, osim ako subjekt u poslovanju s hranom procjenom rizika može dokazati nadležnom tijelu da su ti prostori dostatno odvojeni od jedinica za uzgoj životinja, tako da nije moguć izravan ili neizravan doticaj između ljudi i životinja;
                  
               
                     (i)
                  
                  
                     životinje nemaju pristup odlagalištima otpada ili kućnom smeću;
                  
               
                     (j)
                  
                  
                     uspostavljen je plan kontrole i iskorjenjivanja štetočina;
                  
               
                     (k)
                  
                  
                     ne koristi se hranidba silažom, osim ako subjekt u poslovanju s hranom procjenom rizika može dokazati nadležnom tijelu da hrana za životinje životinjama ne prenosi nikakve opasnosti;
                  
               
                     (l)
                  
                  
                     otpadne vode i talog iz postrojenja za obradu otpadnih voda ne otpuštaju se u područjima dostupnim životinjama i ne koriste se za gnojenje pašnjaka koji se rabe za uzgoj nasada kojima se hrane životinje, osim ako su primjereno obrađeni, tako da udovolje zahtjevima nadležnog tijela.
                  
               ”
   
      (1)  SL L 35, 8.2.2005., str. 1.